יצחק לוי (אתלט)

יצחק לוי (נולד בשנת 1935) הוא אתלט ישראלי בעבר. 10 פעמים אלוף ישראל בריצת 110 מטר משוכות (1960 - 1964, 1966, 1968 - 1970), 10 פעמים בקפיצה במוט (1955, 1959 1964-1960, 1966, 1969) ופעם אחת בקרב עשר (1964) ושיאן ישראל בריצת 110 מטר משוכות ובקפיצה במוט. זוכה 4 מדליות מ-4 מכביות בקפיצה במוט, 3 כסף (החמישית 1957, השישית 1961 והשביעית 1965) ו-1 ארד (1953). לוי התאמן בקבוצת הפועל ניר אליהו ואחר כך בקבוצת הפועל כפר סבא. בתחרויות האתלטיקה של המכביה הרביעית שנערכו בסוף ספטמבר 1953 זכה לוי במדליית ארד, בקפיצה במוט בתוצאה של 2.80 מטר, אחרי הכט מארצות הברית (3.90 מטר) ודוד קושניר מישראל (3.00 מטר). באליפות ישראל באתלטיקה שנערכה בתל אביב ביוני 1955 זכה לוי במדליית זהב בקפיצה במוט בתוצאה של 2.98 מטר, לפני י. לבנון מהפועל ראשון לציון (2.90 מטר). באליפות ישראל באתלטיקה שנערכה בתל אביב בסוף יוני 1956 זכה לוי במדליית זהב בקפיצה במוט בתוצאה של 3.20 מטר, לפני א. לייבל מהפועל פתח תקווה (2.80 מטר). בתחרויות האתלטיקה של המכביה החמישית שנערכו בסוף ספטמבר 1957 זכה לוי במדליית כסף, בקפיצה במוט בתוצאה של 3.10 מטר, אחרי מייק הרמן מארצות הברית (3.55 מטר) ולפני צבי ינובר. באליפות ישראל באתלטיקה שנערכה בשנת 1959 זכה לוי במדליית זהב בקפיצה במוט בשיא הפועל חדש של 3.45 מטר. בתחרות הכנה למשחקים האולימפיים שנערכה באצטדיון המכביה בתל אביב ב-21 במאי 1960 זכה לוי בשתי מדליות זהב, בריצת 110 מטר משוכות בשיא ישראלי חדש של 16.2 שניות, שיפור לשיא הישראלי בן 7 השנים של צבי ינובר (16.8 שניות) ובקפיצה במוט בתוצאה של 3.45 מטר, לפני צבי ינובר (3.45 מטר). שלושה שבועות לאחר מכן, באליפות "הפועל" באתלטיקה שנערכה באצטדיון המכביה בתחילת יוני הוא זכה במדליית זהב בריצת 110 מטר משוכות בשיא ישראלי חדש של 15.9 שניות, שיפור לשיאו הקודם שעמד על 16.2 שניות. בתחרות האתלטיקה של המכביה השישית שנערכה בספטמבר 1961 זכה לוי במדליית כסף בקפיצה במוט בשיא הפועל חדש של 3.61 מטר, אחרי מייק הרמן (3.71 מטר) ולפני סגל (3.61 מטר) שניהם מארצות הברית. באליפות ישראל באתלטיקה שנערכה בווינגייט ב-29 ביוני 1962 זכה לוי במדליית זהב בקפיצה במוט בשיא ישראלי חדש של 3.72 מטר, שיפור לשיא בן 10 השנים של צבי ינובר (3.70 מטר). באליפות ישראל בקרב עשר שנערכה בווינגייט בתחילת יולי 1964 זכה לוי במדליית זהב בשיא אישי חדש של 5162 נקודות (100: 11.6 שניות, רוחק: 5.86 מטר, ברזל: 10.03 מטר, גובה: 1.50 מטר, 400: 55.8 שניות, 110 משוכות: 16.2 שניות, דיסקוס: 28.58 מטר, מוט: 3.60 מטר, כידון: 36.48 מטר, 1500: 5:17.3 דקות), לפני גד סמוק מהפועל ראשון לציון (4296 נק'). בתחרות האתלטיקה של המכביה השביעית שנערכה ברמת גן בשנת 1965 זכה לוי במדליית כסף בקפיצה במוט בתוצאה של 3.40 מטר, אחרי אברהמס מבריטניה (3.80 מטר) ולפני יוסף אונגר מישראל (3.30 מטר) ובמקום רביעי בריצת 110 מטר משוכות בתוצאה של 16.6 שניות. באליפות ישראל שנערכה בסוף יוני 1968 זכה במדליית כסף בקפיצה במוט בתוצאה של 3.30 מטר, אחרי יוסף אונגר (3.32 מטר) ולפני עומר אדן (2.85 מטר). באליפות ישראל שנערכה ביוני 1973 זכה במדליית כסף בקפיצה במוט בתוצאה של 3.25 מטר, אחרי קרלו משהשווילי מהפועל העמקים ששיפר את שיאו הישראלי בן ה-11 שנים של לוי ב-4 ס"מ והעמידו על 3.76 מטר ולפני חנוך צור מאליצור שדה אליהו (2.80 מטר). ריצת 110 מטר משוכות: 15.8 שניות (1960) שיא ישראלי בעבר קפיצה במוט: 3.72 מטר (1962) שיא ישראלי בעבר קרב עשר: 5162 נקודות (1964) אלופי ואלופות ישראל באתלטיקה באתר gbrathletics (באנגלית) מי מחזיק במספר התארים הרב ביותר, מעריב, 16 ביולי 1971 2 שיאים לבוגרות באליפות ישראל בא"ק, דבר, 1 ביולי 1956 הדור הצעיר "כבש" אליפות הא"ק, מעריב, 12 ביולי 1959 י. פורת, קפיצה ניפלאה של גרודז'ינובסקי, מעריב, 22 במאי 1960 250 אתלטים השתתפו באליפות ה-18 של הפועל, דבר, 12 ביוני 1960 גלעד ב-800 מ' ולהב ב-5000 מ' הציבו שיאים ישראלים חדשים, דבר, 4 בספטמבר 1961 א. פז, ג'קרטה "משכה" את האתלטים ל-5 שיאים והשגים - לוי שבר שיא בן עשר שנים בקפיצה במוט -3.72 מ, מעריב, 1 ביולי 1962 יצחק לוי צבר 4478 וזכה באליפות קרב העשור, למרחב, 7 ביולי 1964 אהרן להב, באי סדר נפתחו תחרויות האתלטיקה, דבר, 27 באוגוסט 1965 מעריב לספורטאים - אלופי המכביה ה-7, מעריב, 1 בספטמבר 1965 יעקב פתאל, עולה חדש שיפר את השיא במוט שנקבע לפני 11 שנים, דבר, 1 ביולי 1973 50 התוצאות הטובות בכל הזמנים - ריצת 110 מטר משוכות באתר איגוד האתלטיקה בישראל 50 התוצאות הטובות בכל הזמנים - קפיצה במוט באתר איגוד האתלטיקה בישראל 50 התוצאות הטובות בכל הזמנים - קרב עשר באתר איגוד האתלטיקה בישראל